**Επανάληψη Ξενοφώντας (σελ.46 – 112, μπλε βιβλίο σελ. 3 – 18)**

**Κεφ. 16 – 32 ( από μετάφραση)**

1. Πού στρατοπέδευσαν οι Λακεδαιμόνιοι , πού οι Αθηναίοι και για ποιον λόγο ;
2. Ποιο σχέδιο ακολούθησε ο Λύσανδρος για τέσσερις ημέρες και τι στόχευε να πετύχει με αυτό;
3. Τι απόφαση πήρε την πέμπτη ημέρα και γιατί;
4. Έγινε τελικά ναυμαχία; Ποια πλευρά νίκησε και γιατί;
5. Τι αποφάσισαν οι Λακεδαιμόνιοι και οι σύμμαχοί τους να κάνουν με τους αιχμαλώτους;
6. Ποια τύχη είχε ο Αδείμαντος και ποια ο Φιλοκλής;

**Κεφ. 1-4 (από πρωτότυπο)**

1. Γιατί ο Λύσανδρος επέτρεπε στους Αθηναίους να πάνε μόνο στην Αθήνα; Ποιο σχέδιο είχε στο μυαλό του;
2. Πώς αντέδρασαν οι Αθηναίοι στο άκουσμα της ήττας τους στους Αιγός Ποταμούς;
3. Πώς άρχισαν να προετοιμάζουν την Αθήνα για πιθανή επίθεση;

**Κεφ.16-23 (από πρωτότυπο)**

1. Ποιος ήταν ο Θηραμένης και γιατί ήθελα να σταλεί στον Λύσανδρο; Τι σχεδίαζε εναντίον των συμπατριωτών του;
2. Τι απάντηση του έδωσε ο Λύσανδρος;
3. Τι γνώμη είχαν οι Κορίνθιοι και οι Θηβαίοι για την τύχη των Αθηναίων και γιατί είχαν τόσο σκληρή στάση;
4. Ποια ήταν η τελική απόφαση της Σπάρτης για το μέλλον της Αθήνας και πώς αιτιολόγησε τη θέση της;
5. Με ποιους όρους παραδόθηκε η Αθήνα και γιατί αυτό έγινε σε κλίμα χαράς;

**Κεφ.11-16 (από μετάφραση)**

1. Ποια ήταν η συμπεριφορά των Τριάκοντα Τυράννων μόλις ανέλαβαν την εξουσία στην Αθήνα;
2. Γιατί ο Κριτίας και ο Θηραμένης ήρθαν σε σύγκρουση ;

**Κεφ. 50-56 ( από πρωτότυπο)**

1. Για ποιο λόγο δικάζεται ο Θηραμένης; Ποιος είναι ο κατήγορος;
2. Τι ήταν ο κατάλογος των τρισχιλίων και γιατί ο Κριτίας διέγραψε από αυτόν τον Θηραμένη;
3. Με ποιο επιχείρημα προσπαθεί o Θηραμένης να πείσει τους βουλευτές να αντιδράσουν;
4. Γιατί τελικά η Βουλή δεν αντέδρασε καθόλου;
5. Πώς θα χαρακτηρίζατε τον Θηραμένη και πώς τον Κριτία από τα λόγια και τις πράξεις τους;

**Κεφ. 1-17 (από μετάφραση)**

1. Ποιος ήταν ο Θρασύβουλος και τι έκανε για να αντιδράσει εναντίον των Τριάκοντα;
2. Γιατί οι Τριάκοντα συνέλαβαν τους Ελευσινίους;
3. Πώς παρατάχθηκαν οι δύο αντίπαλοι (Τριάκοντα και Θρασύβουλος) μέσα στον Πειραιά ; Ποια παράταξη είχε πλεονεκτική θέση και γιατί;
4. Με ποια επιχειρήματα προσπαθεί ο Θρασύβουλος να εμψυχώσει τους συμπολίτες του λίγο πριν τη επίθεση;

**Κεφ. 18-23 (από πρωτότυπο)**

1. Πώς ο μάντης κατάφερε να εμψυχώσει τους συμπολίτες του και με ποιον τρόπο θυσιάστηκε; Ποιος ήταν ο ρόλος των μάντεων στην αρχαιότητα και ποια η επιρροή τους στους πιστούς;
2. Ποιος ήταν ο Κλεόκριτος και τι επιχειρεί να πετύχει με τον λόγο του;
3. Μετά τη νίκη των δημοκρατικών ποια κατάσταση επικρατεί στην πόλη;

**Επανάληψη Θουκυδίδης (σελ. 296 – 356 , μπλε βιβλίο σελ. 31 – 44)**

**Κεφ70 ( από μετάφραση)**

1. Για ποιο λόγο επέστρεψαν οι αιχμάλωτοι στην Κέρκυρα;
2. Από που φαίνεται ότι αρχικά οι Κερκυραίοι ήθελαν να κρατήσουν ουδέτερη στάση;
3. Ποιος ήταν ο ρόλος του Πειθία στην έναρξη της εμφύλιας διαμάχης;
4. Ποιοι σκότωσαν τον Πειθία και γιατί;

**Κεφ 71- 73 (από πρωτότυπο)**

1. Ποια απόφαση ανάγκασαν οι ολιγαρχικοί τους δημοκρατικούς να πάρουν;
2. Ποιες θέσεις καταλαμβάνουν οι ολιγαρχικοί και ποιες οι δημοκρατικοί;
3. Ποιους βοήθησαν οι δούλοι και γιατί ; Οι ολιγαρχικοί ποια βοήθεια ζήτησαν ;

**Κεφ 74 ( από πρωτότυπο)**

1. Ποιοι ήταν όλοι οι παράγοντες που εξασφάλισαν τη νίκη στους δημοκρατικούς;
2. Γιατί οι ολιγαρχικοί έβαλαν φωτιά στην αγορά ; Πώς κρίνετε τη στάση τους ;
3. Ποιοι νίκησαν στην μάχη αυτή;

**Κεφ 75 (από πρωτότυπο)**

1. Πώς θα χαρακτηρίζατε τον Νικόστρατο από τις πράξεις του;
2. Γιατί οι Κερκυραίοι δημοκρατικοί ήθελαν να δώσουν πέντε πλοία στον Νικόστρατο για να τα πάρει μαζί του ;
3. Πώς θα χαρακτηρίζατε τους δημοκρατικούς από τις πράξεις τους στο τέλος της ενότητας;

**Κεφ 78 (από μετάφραση)**

1. Να αναφέρετε τα γεγονότα της ναυμαχίας με δικά σας λόγια.
2. Η υποχώρηση των Αθηναίων μπορεί να θεωρηθεί ήττα; (Διάβασε τα ερμηνευτικά σχόλια στη σελίδα 334)

**Κεφ 81 ( από πρωτότυπο)**

1. Ποιες αγριότητες των δημοκρατικών εναντίον των ολιγαρχικών περιγράφονται από τον Θουκυδίδη ;

**Κεφ 82 (από μετάφραση)**

1. Ποια χαρακτηριστικά έχουν οι άνθρωποι σε καιρό ειρήνης;
2. Ποια χαρακτηριστικά αποκτούν οι άνθρωποι σε καιρό πολέμου;

**Κεφ 83 (από μετάφραση)**

1. Ποια είναι τα αποτελέσματα των εμφυλίων πολέμων;
2. Τι θέλει να μας διδάξει o Θουκυδίδης;

**Γραμματική** : α΄, β΄, γ΄κλίση ουσιαστικών , από τα ανώμαλα ουσιαστικά το ναῦς , β΄, γ΄ κλίση επιθέτων, κλίση του ρήματος λύω σε ενεργητική και μέση φωνή ( σε αυτήν εντάσσονται και οι παθητικοί χρόνοι, δηλ. παθητικός μέλλοντας και αόριστος) , κλίση του ρήματος εἰμί σε όλους τους χρόνους.

**Συντακτικό** : υποκείμενο, αντικείμενο , κατηγορούμενο στο υποκείμενο ( όχι τα υπόλοιπα είδη), σύνταξη μετοχής (είδος και συνημμένη , απόλυτη) , σύνταξη απαρεμφάτου (ταυτοπροσωπία , ετεροπροσωπία) , δευτερεύουσες προτάσεις (τρόπος εισαγωγής, έγκλιση ρήματος και συντακτική θέση πρότασης αν είναι ονοματική), ομοιόπτωτοι και ετερόπτωτοι προσδιορισμοί. Από τους ετερόπτωτους να διαβάσετε μόνο τη χρήση της γενικής.

**Εισαγωγή** : Σελίδες 18 - 33